ΓΡΑΠΤΗ ΕΡΩΤΗΣΗ E-3728/02

υποβολή: Giacomo Santini (PPE-DE) προς την Επιτροπή

(19 Δεκεμβρίου 2002)

Θέμα: Κατάργηση του τραίνου αριθ. 299

Η εταιρεία που έχει τη διαχείριση των Σιδηροδρόμων στο Βέλγιο (SNCB) ανακοίνωσε ότι από τις 15 Δεκεμβρίου 2002 καταργείται το νυχτερινό τραίνο αριθ. 299 το οποίο μεταφέρει και οχήματα. Η απόφαση αυτή φαίνεται ναπαγορεύτηκε από τη μη επίτευξη συμφωνίας όσον αφορά την κατανομή των δαπανών λειτουργίας μεταξύ των σιδηροδρομικών εταιρειών των ενδιαφερομένων χωρών, ήτοι Βελγίου, Λουξεμβούργου, Γαλλίας, Ελβετίας και Ιταλίας. Η εξαιρουμένη από το τραίνο αυτό διαδρομή είναι πολύ σημαντική για εκείνους τους πολίτες της Ευρωπαϊκής Ένωσης που αδυνατούν να ταξιδέψουν με αεροπλάνο για λόγους γεωγραφικούς, οικονομικούς ήγείας. Η πρωτοβουλία αυτή είναι αντίθετη με την γενικότερη πολιτική μεταφορών της Ένωσης, η οποία έχει ως στόχο την ανάπτυξη του σιδηροδρομικού συστήματος, και βλάπτει επίσης απ' ευθείας τα θεσμικά Όργανα της Ευρωπαϊκής Ένωσης που είναι άμεσα ενδιαφερόμενα για μιαπηρεσία την οποία χρησιμοποιούν οι βουλευτές, οιπάλληλοι αλλά και οι απλοί πολίτες.

Κατόπιν τούτου, μπορεί η Επιτροπή να μας πει με ποιον τρόπο θεωρεί ότι θα πρέπει να παρέμβει προκειμένου να κατανοήσει τους λόγους της εν λόγω απόφασης και τι μέτρα θα λάβει προκειμένου να εξασφαλίσει την επίτευξη συμφωνίας μεταξύ των χωρών αυτών· Μπορεί, επίσης, να λάβει άμεσα μέτρα προκειμένου να εμποδίσει την κατάργηση τηςπηρεσίας αυτής έστω και για μια μόνον ημέρα·

Απάντηση της κας de Palacio εξ ονόματος της Επιτροπής

(31 Ιανουαρίου 2003)

Η Επιτροπή πράγματι έλαβε γνώση της κατάργησης του εν λόγω τραίνου από τις 15 Δεκεμβρίου 2002. Εκφράζει τη λύπη της για τη μείωση των διεθνών δρομολογίων, την οποία μπορούν να αποφασίζουν οι ενδιαφερόμενες σιδηροδρομικές επιχειρήσεις, αναγνωρίζοντας παράλληλα το δικαίωμα που αυτές έχουν να επιδιώκουν τη βελτιστοποίηση της οργάνωσής τους, κυρίως χωρίς να έχουν απώλειες εσόδων στο εν λόγω είδος δρομολογίων, όπως απαιτεί το άρθρο 5 της οδηγίας 91/440/ΕΟΚ του Συμβουλίου, της 29ης Ιουλίου 1991, για την ανάπτυξη των κοινοτικών σιδηροδρόμων(1).

Η Επιτροπή δεν διαθέτει περισσότερες πληροφορίες σχετικά με τους ακριβείς λόγους που οδήγησαν σε αυτή την απόφαση. Επιθυμεί μολαταύτα να καταστήσει σαφές ότι εάν ο οικονομικός λόγος είναι ο κύριος λόγος, ο κανονισμός (ΕΟΚ) αριθ. 1191/69(2) επιτρέπει στις αρμόδιες εθνικές αρχές των κρατών μελών να συνάψουν σύμβαση παροχής δημόσιαςπηρεσίας με σιδηροδρομική επιχείρηση προκειμένου να εκτελούνται δρομολόγια τραίνων επί των γραμμών οι οποίες δεν θα ήταν αποδοτικές χωρίς την οικονομική ενίσχυση των δημοσίων αρχών.

Η Επιτροπή έχει την πρόθεση ναποβάλει, πριν από τα τέλη του 2003, πρόταση κανονισμού για τα δικαιώματα και τιςποχρεώσεις των επιβατών των διεθνών σιδηροδρομικών μεταφορών και πρόταση οδηγίας η οποία θα επιτρέπει την ενίσχυση της ανταγωνιστικότητας των σιδηροδρομικών επιχειρήσεων διευκολύνοντας την πρόσβαση στην αγορά διεθνώνπηρεσιών μεταφοράς επιβατών.

(1) ΕΕ L 237 της 24.8.1991.

(2) Κανονισμός (ΕΟΚ) αριθ. 1191/69 του Συμβουλίου, της 26ης Ιουνίου 1969, περί των ενεργειών των κρατών μελών που αφορούν τιςποχρεώσεις που είναι συνυφασμένες με την έννοια της δημόσιαςπηρεσίας στον τομέα των σιδηροδρομικών, οδικών και εσωτερικών πλωτών μεταφορών, ΕΕ L 156 της 28.6.1969.